ΚΤΡΑΜΕΛ
Πάμε στον Καναδά, όπου εκδόθηκε ένταλμα σύλληψης
για τον Λούκα Ρόκο Μαγκνότα
σε μια φρικτή υπόθεση δολοφονίας, με τον κορμό...
Κάτοικοι ανακάλυψαν έναν ανθρώπινο κορμό
μέσα σε μια βαλίτσα
που είχε αφεθεί στα σκουπίδια.
Και ακόμα χειρότερα,
ο Μαγκνότα ίσως έχει βιντεοσκοπήσει τον φόνο
και διαμελισμό του θύματος.
ΥΠΟΠΤΟΣ ΓΙΑ ΑΝΘΡΩΠΙΝΑ ΜΕΛΗ
Είναι κτηνωδία.
Είναι παγκόσμια είδηση. Σήμα κινδύνου
για καταζητούμενο.
Ξέρουμε ότι είναι εξαιρετικά ναρκισσιστής.
Έχει γεμίσει το διαδίκτυο με φωτογραφίες του
και δεν χορταίνει να βλέπει τον εαυτό του.
ΕΛΕΟΣ
Πρόκειται σαφώς για κάποιον που ήθελε αυτήν την κακοφημία,
και την απέκτησε.
Αυτό ακριβώς θέλει ο Λούκα.
Θέλει να γίνει γνωστός ως διάσημος δολοφόνος.
Φοβούνται μήπως γίνει φίλος με κάποιον
και διαπράξει έγκλημα παρόμοιο
μ' αυτό που ερευνούν.
Είχε ενημερώσει
ότι σκόπευε να γυρίσει κι άλλες ταινίες.
Δεν είπε μία ταινία. Χρησιμοποίησε πληθυντικό.
ΒΙΝΤΕΟ ΜΕ ΓΑΤΑΚΙΑ
Με τα γατάκια, το έκανε μία φορά...
το έκανε δεύτερη...
ΠΥΘΩΝΑΣ
το έκανε και τρίτη.
Περίμενα δύο ακόμα βίντεο.
Είναι ειδικός στις μεταμφιέσεις. Του αρέσει να αλλάζει χτενίσματα.
Ένας αστυνομικός είπε ότι ίσως μεταμφιέζεται ως γυναίκα.
Θέλει προσοχή αντίστοιχη με του Τζακ του Αντεροβγάλτη.
ΚΑΡΙΟΛΗΣ ΠΟΛΥ ΕΠΙΚΙΝΔΥΝΟΣ
Δεν θέλω να πω "σαν τον Τζακ τον Αντεροβγάλτη",
γιατί κανείς δεν έμαθε ποιος ήταν.
Ο Λούκα ήθελε να γίνει γνωστός. Απλώς όχι να πιαστεί.
ΘΑ ΧΑΡΩ ΝΑ ΣΥΛΛΗΦΘΕΙΣ!
ΣΙΧΑΜΕΝΟ ΣΚΑΤΟ ΜΠΑΣΤΑΡΔΕ
Υπάρχουν κατηγορίες ότι διαδικτυακές ενδείξεις διαστροφής
αγνοήθηκαν από την αστυνομία.
Κ. ΤΡΑΜΕΛ
Θα μπορούσε να 'χε γίνει κάτι προτού κάποιος πεθάνει
και διαμελιστεί στο Μόντρεαλ.
Κατά τη γνώμη μου, οι φιλόζωοι ακτιβιστές...
ΑΝΝΑ ΓΙΟΥΡΚΙΝ ΜΗΤΕΡΑ ΛΟΥΚΑ ΜΑΓΚΝΟΤΑ
είναι σκέτη ντροπή.
...μαθαίνουμε ότι υπήρχε ένα άτομο
που το είδε στο διαδίκτυο. Προσπάθησαν...
Δεν είστε αστυνομικοί
και φέρεστε σαν διώκτες.
Ζούμαραν στις φωτογραφίες για να βρουν την τοποθεσία
στην οποία έλεγε ότι βρισκόταν.
"Τον εντοπίσαμε εδώ.
Κάναμε αυτό.
Ανεβάσαμε τη φωτογραφία και βρήκαμε τον προβολέα...
τον φανοστάτη από αυτήν την περιοχή".
Είναι τρελοί.
Φέρονται σαν σχολιαρόπαιδα, χρησιμοποιούν το ίντερνετ για να καταστρέψουν κάποιον.
Είναι περίεργοι κι όμως τόσο αφελείς.
Αν όντως θα να γίνεις επίδοξος ερευνητής,
μάθε όλη την ιστορία, επειδή,
παιδιά, κυνηγάτε τον λάθος άνθρωπο.
Κάποιος άλλος είναι υπεύθυνος.
ΑΝΑΧΩΡΗΣΕΙΣ
Μόλις εκδόθηκε το ένταλμα σύλληψης,
επικοινωνήσαμε με το αεροδρόμιο του Μόντρεαλ.
Τους ενημερώσαμε ότι φοράει περούκα,
μια μαύρη περούκα μέχρι τα αυτιά.
Φοράει μαύρο κοντομάνικο μπλουζάκι,
με τον Μίκι Μάους πάνω.
Τελικά είδαμε κάποιον να περπατά στο αεροδρόμιο.
Τον βλέπουμε να περνάει τον έλεγχο.
Να φτιάχνει τα μαλλιά του. Έκανε έτσι... και τα έφτιαχνε.
Και τελικά,
ο Μίκι Μάους.
Ο κύριος Μαγκνότα έχει...
εισιτήριο...
για την πτήση 610 της Air Transat...
ΣΑΡΛ ΝΤΕ ΓΚΟΛ
για το Παρίσι της Γαλλίας.
Ειδοποιήσαμε αμέσως τις γαλλικές Αρχές.
Εξηγήσαμε τη σοβαρότητα των εγκλημάτων,
και τον φόβο ότι θα χτυπούσε ξανά...
ότι θα το επαναλάμβανε και θα σκότωνε κάποιον.
ΠΑΡΙΣΙ
Λάβαμε μια αναφορά από την καναδική Ιντερπόλ
για έναν ύποπτο που είχε διαπράξει έναν φρικτό φόνο
και μετά ήρθε στο Παρίσι.
Ένα σώμα από 30 με 40 αστυνομικούς κινητοποιήθηκε
για να πάει στο αεροδρόμιο Σαρλ ντε Γκολ.
"ΑΝΡΙ" ΜΥΣΤΙΚΟΣ ΑΣΤΥΝΟΜΙΚΟΣ ΜΟΝΑΔΑΣ ΦΥΓΑΔΩΝ
Μας είπαν ότι φορούσε περούκα
κι ένα μπλουζάκι Μίκι Μάους.
Οπότε, ελέγξαμε τις κάμερες ασφαλείας.
Μπίνγκο!
Πάει στην πιάτσα ταξί.
Δεν μιλάει σε κανέναν, φέρεται φυσιολογικά.
Πλησιάζει έναν οδηγό ταξί,
βάζει τις αποσκευές μέσα κι επιβιβάζεται.
Έτσι, ψάξαμε και βρήκαμε την εταιρεία ταξί,
η οποία μας έδωσε άμεσα το όνομα του οδηγού.
Εκείνος είπε "Ναι, τον πήγα στο ξενοδοχείο Novotel".
Δεν χάσαμε χρόνο, πήγαμε γρήγορα στο ξενοδοχείο.
Αμέσως μόλις μπήκα με την ομάδα μου, προχωρήσαμε προς τη ρεσεψιόν
και ρωτήσαμε αν είχαν κάποια κράτηση
στο όνομα Λούκα Μαγκνότα.
Το έψαξαν και βρήκαν αμέσως ότι ο Μαγκνότα είχε κάνει κράτηση.
Για ένα βράδυ, στο όνομα Λούκα Ρόκο Μαγκνότα.
Αλλά δυστυχώς
δεν διανυκτέρευσε στο ξενοδοχείο.
Σ' εκείνη τη φάση, δεν ξέρουμε πού είναι.
Θα μπορούσε να 'ναι οπουδήποτε στο Παρίσι.
Θα μπορούσε να είχε φύγει.
Βρεθήκαμε πάλι στο μηδέν.
Ο Λούκα Ρόκο Μαγκνότα,
ένας 29χρονος Καναδός, ηθοποιός βάσει του βιογραφικού του.
Η αστυνομία πιστεύει ότι είναι στη Γαλλία.
Στα γρήγορα, γιατί εκεί;
Γιατί θεωρούν οι Αρχές ότι πήγε στη Γαλλία;
Δεν ήμασταν εκεί.
Δεν μπορούσαμε να πάμε σε ξενοδοχεία
και να ψάχνουμε.
Αλλά θέλαμε να βοηθήσουμε την αστυνομία
γιατί θα είχε αξία.
Ίσως θεώρησε ότι στην Ευρώπη θα 'ναι καλύτερα,
λιγότερη πίεση. Ποιος ξέρει;
Προφανώς θέλει να γλιτώσει,
από την άλλη, ξέραμε πολύ καλά ότι...
του αρέσει το κυνηγητό.
Ένας από αυτούς που θαύμαζε ήταν ο χαρακτήρας του Ντι Κάπριο
στο Πιάσε με, αν μπορείς.
Ο τύπος απέφευγε έναν πράκτορα του FBI
σε όλη την ταινία.
Ο Λούκα θαύμαζε αυτό το επίπεδο ευφυίας.
ΔΡΑΠΕΤΕΥΕΙ ΣΤΗΝ ΕΥΡΩΠΗ
Ένα από αυτά που κάνει ο Λούκα είναι να αφήνει στοιχεία,
επειδή θέλει τον κυνηγήσουμε.
Ένα στοιχείο που βρήκαμε...
ήταν πολύ σημαντικό.
ΛΟΥΚΑ ΜΑΓΚΝΟΤΑ: ΠΩΣ ΝΑ ΕΞΑΦΑΝΙΣΤΕΙΣ ΚΑΙ ΝΑ ΜΗ ΣΕ ΒΡΟΥΝ
Χρόνια πριν,
είχε ανεβάσει σ' ένα μπλογκ μια δημοσίευση με τίτλο
"Πώς να εξαφανιστείς και να μη σε βρουν".
ΟΔΗΓΟΣ ΓΙΑ ΝΑ ΑΦΗΣΕΙΣ ΠΙΣΩ ΤΗ ΖΩΗ ΣΟΥ
Η δημοσίευση έλεγε πώς να αποφεύγεις επιτυχώς τις Αρχές.
Βήμα πρώτο: Κόψε επαφές με όσους σε ξέρουν.
Μη μιλάς πια στην αδερφή σου, κόψε όλους τους φίλους.
Μη μιλάς στη μαμά. Βήμα...
...δεύτερο, μιλάει για ρευστοποίηση όλης σου της περιουσίας
για να μην έχεις ψηφιακό αποτύπωμα ή τραπεζικό λογαριασμό.
Και βήμα τρίτο: Βρες πλαστή ταυτότητα.
Πλαστό διαβατήριο, δίπλωμα οδήγησης.
ΕΙΣΑΙ ΕΤΟΙΜΟΣ ΠΡΟΧΩΡΑ ΣΤΗΝ ΕΞΑΦΑΝΙΣΗ
Μα στο μυαλό του Λούκα,
δεν έχει νόημα να τρέχεις
και να 'σαι ιντερνετικός κακοποιός αν δεν σε κυνηγούν.
ΠΑΡΙΣΙ
Η Καναδική αστυνομία μάς πληροφόρησε
ότι μία από τις πιστωτικές του Λούκα Ρόκο Μαγκνότα
χρησιμοποιήθηκε για ανάληψη σε ένα ATM στη λεωφόρο Πλας ντε Κλισί.
Οπότε, ελέγξαμε τις κάμερες ασφαλείας.
Είναι πολύ σημαντικό για εμάς,
επιβεβαιώνει ότι είναι ακόμα στο Παρίσι.
Υποθέσαμε ότι αυτή η περιοχή θα άρεσε στον Λούκα Μαγκνότα.
Προσελκύει πολλές ιερόδουλες.
Άρα, πιθανώς οι άνθρωποι που θα συναντούσε...
να κατέληγαν θύματά του.
Τότε διέταξα την ομάδα μου να πάει σε κάθε ξενοδοχείο
στην περιοχή. Σε όλα.
Μετά από τέσσερις, πέντε ώρες...
ΣΕΞΙ ΚΟΡΙΤΣΙΑ
η έρευνα δεν κατέληξε πουθενά.
Όταν εξαντλήσαμε κάθε επιλογή,
όλοι πήγαν σπίτι.
Το επόμενο πρωί,
άνοιξα την τηλεόραση στα ειδησεογραφικά κανάλια...
Ο Λούκα Ρόκο Μαγκνότα, ένας 29χρονος Καναδός,
για τον οποίο έχει εκδοθεί διεθνές ένταλμα.
Εμπλέκεται σε έναν φρικτό φόνο που συνέβη στο Μόντρεαλ.
Όμως, τώρα είναι στη Γαλλία.
Εγώ προσωπικά δεν το θεωρώ καλό.
Η Μονάδα Φυγάδων έχει συνηθίσει να δουλεύει μυστικά,
επειδή οι υποθέσεις δεν είναι δημοφιλείς.
Όμως, τα ειδησεογραφικά κανάλια μιλούν μόνο για αυτό.
Λούκα Ρόκο Μαγκνότα...
Ένα διαταραγμένο άτομο με πολλά πρόσωπα.
Μοιάζει με συνηθισμένο τουρίστα.
Έχει δηλώσει ότι "διψάει για αίμα".
Η δημοσιότητα κάνει πολλούς να μιλούν,
οπότε πάρα πολλοί ανέφεραν ότι τον είχαν δει.
Σε κάθε περιοχή του Παρισιού, αυτός ο άντρας προσπαθεί να αποφύγει τις Αρχές.
Ήρθε εδώ μόνο μία φορά.
Για εμάς, θα μπορούσε να είναι ευλογία.
Τον έχουν δει σε πολλά μπαρ στην πρωτεύουσα.
Αλλά είναι και κατάρα,
γιατί πρέπει να τις ελέγξουμε όλες.
Τα στοιχεία δεν έχουν οδηγήσει πουθενά,
αλλά οι έρευνες συνεχίζονται
για να βρεθεί ο λεγόμενος "Χασάπης του Μόντρεαλ".
Τα γαλλικά Μέσα έχουν ονομάσει τον Μαγκνότα "le dépeceur",
που σημαίνει "χασάπης" ή "σφαγέας".
Λένε ότι η γαλλική αστυνομία τον ψάχνει σε όλο το Παρίσι.
Μάθαμε επίσης
ότι η οικογένειά του ζει στο Πίτερμπορο του Οντάριο.
Είναι βορειανατολικά του Τορόντο.
Ο Άλεξ Μιχάιλοβιτς είναι εκεί και τον έχουμε μαζί μας.
Τι μπορείς να πεις για την οικογένεια του Μαγκνότα;
Λένε τίποτα;
Είμαστε έξω από το σπίτι της μητέρας του. Τη λένε Άννα Γιούρκιν.
Από ό, τι αντιλαμβανόμαστε
για την κατάσταση, μιλήσαμε με γείτονες...
Τα Μέσα ήταν παντού.
Στον δρόμο.
Ήταν...
στη βεράντα μου.
Το τηλέφωνο χτυπούσε.
Χτυπούσαν τις πόρτες.
Φώναζαν και ζητούσαν σχόλια.
Πολλοί είπαν
ότι ο λόγος που σκότωσε ο Λούκα τα γατάκια
και μετά προχώρησε στον φόνο
ήταν επειδή επιδίωκε την κακή φήμη.
Πιστεύετε ότι ισχύει;
Όχι, δεν θα μπορούσε να απέχει πιο μακριά από την αλήθεια.
Δεν πρέπει να ψάχνετε αυτόν.
Τον εγκέφαλο θα έπρεπε να ψάχνετε.
Έχω μια τσάντα με κάποια ξεχωριστά αντικείμενα
που έχω φυλάξει μέσα στα χρόνια.
Μια χρονιά, για τα γενέθλιά μου,
ο Λούκα παρήγγειλε να μου φτιάξουν αυτές,
τις οποίες τρελαίνομαι να φοράω όταν κάνει κρύο,
γιατί είναι σαν να περπατάς σε μαξιλάρια.
Κι εδώ έχω...
αυτό το παλιό μπρελόκ.
Μια μικρή αφίσα από το Βασικό Ένστικτο.
Του άρεσε το Βασικό Ένστικτο. Του άρεσαν όλα τα είδη ταινιών,
οπότε το κράτησα.
Ο Λούκα λάτρευε το σινεμά.
Σαν παιδί ήταν ντροπαλός,
κι όσο μεγάλωνε τον εκφόβιζαν συνεχώς.
"Δεν μας αρέσει που κολλάς πίσω τα μαλλιά σου".
Τον έλεγαν "γκέι", "αδερφή", "κότα".
Έκαναν την αυτοεκτίμησή του...
να μειώνεται κάθε μέρα.
Τον έκανε να αποτραβηχτεί,
οπότε καθόταν μόνος στο σαλόνι
και έβλεπε ταινίες.
ΜΟΛΙ ΜΠΡΑΟΥΝ, Η ΒΑΣΙΛΙΣΣΑ ΤΟΥ ΚΟΛΟΡΑΝΤΟ
ΚΑΖΑΜΠΛΑΝΚΑ
Του άρεσε ο Χάμφρι Μπόγκαρτ,
ο Τζέιμς Ντιν,
η Τζιν Χάρλοου,
η Μαρλέν Ντίτριχ.
Τους λάτρευε.
ΣΤΗ ΜΑΜΑ ΜΕ ΑΓΑΠΗ, ΕΡΙΚ
Όταν ήταν 16, μετακόμισε στο Τορόντο...
γιατί προσπαθούσε να γίνει ηθοποιός και μοντέλο.
Για αρχή, Λούκα, πες μου το όνομα και την ηλικία σου.
- Εντάξει. - Και βλέπουμε.
Εντάξει. Με λένε Λούκα Μαγκνότα και είμαι 25.
Είμαι αρκετά άνετος μπροστά στην κάμερα, οπότε...
θα χαρώ πολύ να το κάνω αυτό, και θα είναι μια έξοχη ευκαιρία,
και νομίζω ότι θα ήμουν εξαιρετικός υποψήφιος για τη... θέση.
Ευχαριστώ.
Θα βγάλω μερικές φωτογραφίες το πρόσωπό σου.
Μα δεν τα κατάφερε στην υποκριτική.
Και νομίζω ότι τότε άρχισε να εκπορνεύεται.
Άρχισε να μου εξηγεί τι έκανε ως συνοδός.
Ήταν αμφιφυλόφιλος,
και έβγαζε πάρα πολλά λεφτά.
Ήταν όμορφος άντρας.
ΑΝΤΡΕΣ ΣΥΝΟΔΟΙ ΤΟΡΟΝΤΟ
Η ΣΕΛΙΔΑ ΠΕΡΙΕΧΕΙ ΑΣΕΜΝΕΣ ΠΕΡΙΓΡΑΦΕΣ ΓΚΕΙ ΣΥΝΟΔΩΝ
Ο Λούκα μού έλεγε ότι οι πελάτες
εξελίσσονταν σε κάτι πιο σκοτεινό.
Τους άρεσαν τα φετίχ,
η κακοποίηση, και ήθελαν να κυριαρχούν.
Κι εγώ έλεγα
"Μου ακούγεται λιγάκι επικίνδυνο".
Εκείνη την περίοδο, ένας πελάτης εξελισσόταν σε κάτι περισσότερο.
Έμοιαζε πιο πολύ με...
φύλακάς του.
Ο πελάτης λεγόταν Μάνι.
Εμάνουελ Μάνι Λόπεζ.
Ο Λούκα μού είπε ότι ο Μάνι τον ακολουθούσε.
Τον καταδίωκε.
Είχε μετακομίσει, μα τον έβρισκε πάντα.
Είχε αλλάξει αριθμό.
Έλεγε συνεχώς "Έχω επαφές.
Θα κάνεις ό, τι σου πω".
Και σκέφτηκα
"Δεν μου αρέσει αυτό. Εγώ...
Με τρομάζει πολύ".
Λίγο αργότερα,
κυκλοφορούσαν φήμες μεταξύ των συγγενών
ότι υπήρχε ένα βίντεο στο ίντερνετ...
ΝΟΜΙΖΩ ΠΩΣ ΠΡΕΠΕΙ ΝΑ ΤΟ ΔΕΙΣ
με τον γιο μου, τον Λούκα,
να σκοτώνει μια γάτα.
Ο άντρας...
έμοιαζε στον γιο μου.
Κάτι δεν πήγαινε καλά.
Το έκλεισα.
Και τον πήρα τηλέφωνο.
Τον ρώτησα για το βίντεο.
Μου είπε
"Με ανάγκασαν να το κάνω".
"Ο Μάνι", είπε.
Εξήγησε ότι ο Μάνι πουλούσε βίντεο με βασανιστήρια ζώων
ή φόνους στο σκοτεινό δίκτυο,
και έβγαζε πολλά λεφτά.
Είπε "Σε παρακαλώ, δες το τέλος του βίντεο".
Στο τέλος του βίντεο,
είδα κάποιον άλλο.
Τα χέρια του Μάνι.
Είπα "Αυτό είναι, πρέπει να πάμε στην αστυνομία.
Προτού ξεφύγει η κατάσταση.
Έχει ήδη ξεφύγει".
Και μου είπε "Αν πας στην αστυνομία,
θα κόψω κάθε επαφή.
Δεν καταλαβαίνεις τι μπορούν να κάνουν. Σ' εμένα, σ' εσένα".
ΝΕΑ ΥΟΡΚΗ
Το 2011,
ενάμιση χρόνο πριν από τον φόνο,
δέχτηκα μια κλήση
από κάποιον που επέμενε να συναντηθούμε αμέσως.
Είπε ότι ήταν ζήτημα ζωής ή θανάτου,
κι έπρεπε να με δει μέσα στα επόμενα λεπτά.
Όταν ήρθε στο γραφείο μου,
έδειχνε πολύ αξιολύπητος και ευάλωτος.
Από τα πρώτα πράγματα που μου είπε ήταν
"Μοιάζεις με τον Μάικλ Ντάγκλας".
- Και... - Το ακούς συχνά, έτσι;
Βασικά... Μέσα στα χρόνια,
μου το έχουν πει κάποιες φορές.
Και είπα "Λοιπόν, τι συμβαίνει;"
Είπε "Με κατηγορούν ότι σκότωσα μια γάτα".
Είπα "Εντάξει".
"Έχω επτά γάτες. Δεν είναι ωραίο", είπα.
Κι απάντησε
"Βασικά,
δεν το έκανα".
Είπε ότι τον ανάγκασε να το κάνει...
αυτό το άτομο,
και ότι τον έλεγαν Μάνι.
Του είπα...
"Πρέπει να καταγγείλεις τον Μάνι. Να πας στην αστυνομία".
Είπε ότι ο Μάνι είναι πάντα εκεί.
Ο Μάνι τον βασανίζει
και τον αναγκάζει να κάνει διάφορα.
Αργότερα έλαβα ένα e-mail από τον Λούκα
με τίτλο "Λίστα κακοποίησης από τον Μάνι".
"Με έπνιγε με τα χέρια του και μ' ένα ηλεκτροφόρο καλώδιο.
Με μαχαίρωσε με μολύβι και στιλό.
Με ανάγκασε να φάω κομμάτια ζώων.
Πήρε σκουλήκια και με ανάγκασε να τα φάω.
Μ' ανάγκασε να κάνω σεξ με το κουτάβι του
και πολλές γάτες".
Η λίστα ήταν απίστευτη.
Μια εβδομάδα μετά,
ήμουν σπίτι, κι έλαβα ένα e-mail αργά το βράδυ.
ΡΟΜΕΟ, ΕΙΝΑΙ ΕΞΩ ΑΠΟ ΤΟ ΣΠΙΤΙ ΜΟΥ ΚΑΙ ΜΕ ΠΑΙΡΝΕΙ ΤΗΛΕΦΩΝΟ
Αναφερόταν στον Μάνι.
Μετά έλαβα μια φωτογραφία του Λούκα,
ο οποίος φαινόταν τραυματισμένος.
Έχει μαύρο μάτι, μελανιά στη μύτη.
Είχε κάτι σαν σημάδι περίδεσης στον λαιμό,
μια μελανιά στο χείλος.
Μια βδομάδα αργότερα, έλαβα μια κλήση
από το Αστυνομικό Τμήμα του Μαϊάμι
σχετικά με τον Λούκα Μαγκνότα.
Είπαν ότι ο Λούκα ήταν στο νοσοκομείο.
Τον είχαν ναρκώσει...
ΑΠΩΛΕΙΑ ΜΝΗΜΗΣ
τον είχαν απαγάγει απ' τη Ν. Υόρκη, τον είχαν πάει στο Μαϊάμι...
ΜΕ ΧΕΙΡΟΠΕΔΕΣ
τον βίασαν ο Μάνι και άλλοι,
και τον άφησαν στη παραλία,
και η αστυνομία τον πήγε στο νοσοκομείο.
Με έκανε να σκεφτώ, πρώτον,
ότι επιβεβαιωνόταν η κακοποίηση που είχε αναφέρει ο Λούκα
σχετικά με τον Μάνι
και, δεύτερον, ότι ο Μάνι ήταν πράγματι πολύ επικίνδυνος.
ΑΓΧΩΜΕΝΟΣ
ΦΟΒΙΣΜΕΝΟΣ
ΚΑΙ ΤΡΟΜΑΓΜΕΝΟΣ
ΙΣΩΣ ΝΑ ΓΥΡΙΣΕΙ
Μετά από έναν χρόνο,
όταν έμαθα ότι ο Λούκα ήταν ύποπτος γι' αυτόν τον φρικτό, σαδιστικό φόνο,
δεν μπορούσα να πιστέψω ότι ο ευάλωτος, συνεσταλμένος Λούκα που ήξερα εγώ
θα μπορούσε να έχει διαπράξει κάτι τόσο ειδεχθές,
και μάλιστα από μόνος του.
...ο Καναδός, που ήδη αποκαλούν ο "Χασάπης του Μόντρεαλ".
Η αστυνομία ερευνά πολλές πληροφορίες.
Ανάμεσα στις πληροφορίες που λάβαμε, υπήρχε μία που ξεχώριζε.
Ο μάρτυρας λεγόταν Ζαν-Κριστόφ.
Μας εξήγησε ότι κάποιος ονόματι Λουκ είχε έρθει στο σπίτι του.
Του είπε ότι έμενε στο ξενοδοχείο Novotel.
Το στοιχείο αυτό δεν είχε διαρρεύσει στα Μέσα,
οπότε τον καλέσαμε αμέσως στο Τμήμα.
Μπορείς να μας μιλήσεις για τις συνθήκες
υπό τις οποίες ήρθε σε επαφή μαζί σου;
Η πρώτη γραπτή επαφή που είχαμε ήταν μέσω της ιστοσελίδας PlanetRomeo.
Είναι σελίδα γνωριμιών.
Έλαβα ένα μήνυμα, αν θυμάμαι καλά.
Έλεγε "Είμαι ο Λουκ. Είμαι στο Παρίσι. Μπορούμε να συναντηθούμε;"
Πες μας για τη συμπεριφορά του όταν έμεινε σ' εσένα.
Μπήκε μέσα,
ήταν ευγενικός.
Έδειχνε λιγάκι νευρικός.
Και μετά τι έγινε;
Τίποτα.
Τι εννοείς;
Πήγα για ύπνο.
Κι εκείνος;
Κοιμήθηκε στον καναπέ.
- Σεξουαλική επαφή; - Όχι.
- Καμία σωματική επαφή μεταξύ σας; - Όχι.
Προκαλεί έκπληξη ότι έμεινε
στου Ζαν-Κριστόφ δύο μέρες αφότου διέπραξε κάτι τόσο βίαιο,
κι ωστόσο δεν αναφέρθηκε ότι ήταν σε φρενίτιδα
ή ότι φερόταν περίεργα.
Έμεινε μέχρι το επόμενο πρωί.
Αλλά όταν έμαθα ότι ήταν καταζητούμενος,
σκέφτηκα "Μπορεί να είναι όντως αυτός;"
Είχα δύο στοιχεία που μου είχε δώσει.
Το ξενοδοχείο όπου έμενε
και, δεύτερον, το τηλέφωνο που χρησιμοποιούσε.
Φαντάζομαι το πήρε το τηλέφωνο στη Γαλλία.
Γιατί το πιστεύεις αυτό;
Επειδή το +06 είναι ο κωδικός της Γαλλίας.
Το πιο σημαντικό στοιχείο που μας έδωσε
ήταν ο αριθμός τηλεφώνου που είχε χρησιμοποιήσει ο Μαγκνότα.
Ήταν παραπάνω από όσα περιμέναμε.
Καταφέραμε να βρούμε πού είχε αγοραστεί.
Σε ένα μαγαζί κοντά στον σταθμό Μπανιολέ.
ΣΤΑΘΜΟΣ ΜΠΑΝΙΟΛΕ
Έτσι, ελέγξαμε όλα τα ξενοδοχεία κοντά στον σταθμό.
Το ξενοδοχείο Soumman.
Ένα ξενοδοχείο που ταιριάζει περισσότερο σε κάποιον που θέλει να κρυφτεί.
Ο διευθυντής, όταν του δείξαμε τη φωτογραφία,
είπε "Ναι, κάτι μου θυμίζει.
Έκλεισε ένα δωμάτιο για οκτώ ή εννέα νύχτες και πλήρωσε με μετρητά.
Είναι πιθανόν να είναι εδώ τώρα".
Η ομάδα προχώρησε,
σκεπτόμενη ότι ο Μαγκνότα μπορεί να ήταν πίσω από την πόρτα.
Μπήκαν στο δωμάτιο.
Στο υπνοδωμάτιο βρήκαμε το μπλουζάκι που φορούσε όταν ήρθε.
Δυστυχώς, ο Μαγκνότα δεν ήταν εκεί.
Και στην τουαλέτα βρήκαμε μια φοιτητική ταυτότητα.
ΠΑΝΕΠΙΣΤΗΜΙΟ ΤΟΡΟΝΤΟ ΜΑΓΚΝΟΤΑ, ΛΟΥΚΑ ΡΟΚΟ
Προσπαθούσε να διαγράψει την ταυτότητα Μαγκνότα.
Είχε φύγει.
Δεν ήμασταν μακριά. Δεν ήμασταν πολύ πίσω του.
Μετά, όμως, ανακαλύψαμε
ότι η κράτηση δεν είχε γίνει στο όνομα Λούκα Ρόκο Μαγκνότα,
αλλά στο όνομα Κερκ Τραμέλ.
Σ' εκείνο το σημείο, θεώρησα ότι πέρασε στην επόμενη φάση,
και είχε αποφασίσει όντως να το σκάσει
χρησιμοποιώντας νέα ταυτότητα.
Μπορεί να 'ταν οπουδήποτε.
Είχα μόλις ξυπνήσει.
Και είχα...
έξι αναπάντητες κλήσεις.
Είχα 37 νέα μηνύματα.
Και 125 ειδοποιήσεις στο Facebook.
Σκέφτηκα "Θεέ μου, τι έγινε;"
ABP_LUKA_INTEL ΠΟΥ ΕΙΝΑΙ Η ΜΠΟΝΤΙ ΜΟΥΒΙΝ
ΜΠΟΝΤΙ ΜΟΥΒΙΝ!ΞΥΠΝΑ!
ΤΗΛΕΦΩΝΗΣΕ ΤΗΣ
Αρχίζω να διαβάζω τις ειδοποιήσεις μου,
και είναι γράφουν "Μπόντι!"
ΘΑ ΣΟΚΑΡΙΣΤΕΙ
Ο Τζον Γκριν είχε δημοσιεύσει ένα βίντεο.
Ήταν από μια τυχαία κάμερα ασφαλείας,
και σκεφτόμουν
"Τι είναι αυτό;"
Ήταν Δευτέρα.
Ο καιρός ήταν καλός.
Ωραία και δροσερά.
Ήρθα για δουλειά στο ίντερνετ καφέ εδώ στο Νοϊκέλν στο Βερολίνο.
ΚΑΝΤΙΡ ΑΝΛΑΓΙΣΛΙ
ΒΕΡΟΛΙΝΟ
Διάβασα τις εφημερίδες, όπως συνήθως.
Μου αρέσει να διαβάζω τα νέα. Είναι σαν εμμονή.
Τότε διάβασα για κάποιον που πετσόκοψε τον εραστή του,
του έκοψε το κεφάλι,
και ταχυδρόμησε τα μέλη στην καναδική κυβέρνηση.
Δεν πίστευα ότι κάποιος μπορούσε να είναι τόσο βάρβαρος.
Τι άτομο μπορεί να κάνει κάτι τέτοιο;
Και ξαφνικά βρίσκεται μπροστά μου.
Σοκαρίστηκα,
αλλά ήταν πολύ ευγενικός, με γαλλική προφορά,
και έμοιαζε απολύτως φυσιολογικός. Ένας συνηθισμένος τύπος.
Είπε "Ίντερνετ, κύριε;"
Και είπα "Εντάξει, έλα μαζί μου".
Οι θέσεις είναι εδώ πάνω.
Έχουμε 36 θέσεις. Ακολούθησέ με και θα σου δείξω.
Και εδώ, στο νούμερο 25,
εδώ κάθισε.
Κάθισε με την πλάτη γυρισμένη σ' εμένα
κι έτσι μπορούσα να βλέπω τι έκανε.
ΧΡΟΝΟΜΕΤΡΟ ΚΑΦΕ
ΕΚΚΙΝΗΣΗ
Εκείνη τη Δευτέρα,
εκπαίδευα οκτώ δόκιμους αστυνομικούς στο φορτηγάκι μου.
Ήμουν δάσκαλος,
και κάναμε εξάσκηση.
ΕΠΙΘΕΩΡΗΤΗΣ ΜΑΡΚ ΛΙΛΓΚΕ ΑΣΤΥΝΟΜΙΑ
Βοηθούσαμε άλλα περιπολικά με ατυχήματα και μικροπράγματα,
όχι επικίνδυνα, ιδανικά για τους δόκιμους.
Ακόμα δεν ήμουν σίγουρος αν ήταν αυτός.
Δεν έμοιαζε με δολοφόνο.
Οπότε, ανέβηκα στη θέση 25.
Πήρα το καλάθι σαν να καθάριζα.
Σήκωσα ένα τασάκι, αλλά τον κοιτούσα συνεχώς.
Ήθελα να δω τι ακριβώς έκανε στο ίντερνετ.
ΙΝΤΕΡΠΟΛ ΔΙΕΘΝΗΣ ΟΡΓΑΝΩΣΗ ΕΓΚΛΗΜΑΤΟΛΟΓΙΚΗΣ ΑΣΤΥΝΟΜΙΑΣ
Είδα ότι μπήκε στη σελίδα της Ιντερπόλ.
ΑΝΑΖΗΤΗΣΗ ΓΙΑ ΚΑΤΑΖΗΤΟΥΜΕΝΟΥΣ
Κοιτούσε τη φωτογραφία του.
Μου ήταν σαφές ότι ήταν αυτός.
Ξαφνικά είδα κάποιον να βγαίνει στον δρόμο
από εκείνο το ίντερνετ καφέ.
Ξαφνικά
οι πιο σκληροί Γερμανοί αστυνομικοί μπαίνουν μέσα,
ο ένας μετά τον άλλον.
Ήταν καμιά δεκαριά.
Δέκα άτομα με μπερέδες και τέτοια. Ήταν τέλεια.
Δεν έχει να πάει πουθενά. Δεν μπορεί να το σκάσει.
Τον βλέπεις στο πλάνο με χειροπέδες.
Και αναφώνησα
"Θεέ μου!"
Και σήκωσα τα χέρια μου ψηλά.
Επιτέλους τον έπιασαν.
Ήταν ο τέλειος τρόπος σύλληψης του Λούκα.
Ο Λούκα συνελήφθη σε ίντερνετ καφέ,
επειδή δεν μπορούσε να ξεφύγει της ματαιοδοξίας του.
Η γερμανική αστυνομία ήθελε να τον εκδώσει σ' εμάς γρήγορα,
αλλά καμιά αεροπορική δεν ήθελε να συσχετιστεί με τον κύριο Μαγκνότα.
Οπότε, ζητήσαμε από την καναδική αεροπορία ένα από τα σκάφη τους
να πάει να τον φέρει.
Είναι ασυνήθιστο ένας ύποπτος να επιστρέφει
με στρατιωτικό αεροπλάνο.
Μα η αστυνομία είπε ότι δεν γινόταν ο ύποπτος να μπει σε εμπορική πτήση,
όπου ίσως αναγνώριζαν εκείνον
και τις φρικτές πράξεις για τις οποίες κατηγορείται.
ΙΣΩΣ ΑΥΤΟ ΕΙΝΑΙ ΤΟ ΑΕΡΟΠΛΑΝΟ ΠΟΥ ΦΕΡΝΕΙ ΤΟΝ ΛΟΥΚΑ
ΕΝΤΟΠΙΣΜΟΣ ΠΤΗΣΗΣ
Παρακολουθούσαμε την πτήση να διασχίζει τον Ατλαντικό.
Ο Λούκα Ρόκο Μαγκνότα επιστρέφει στο Μόντρεαλ,
με χέρια και πόδια δεμένα καθ' όλη την πτήση.
ΣΑΝ ΤΟ ΧΑΝΙΜΠΑΛ ΛΕΚΤΕΡ
ΑΦΙΞΗ 19:30 ΑΝΑΜΕΝΕΤΑΙ 19:00
ΘΕΛΩ ΝΑ ΑΚΟΥΣΩ ΤΑ ΛΑΣΤΙΧΑ ΣΤΟΝ ΑΕΡΟΔΙΑΔΡΟΜΟ
Θυμάμαι να σκέφτομαι
"Αυτήν τη στιγμή περιμέναμε δύο χρόνια.
Προσγείωση. Γύρισε στον Καναδά".
Ανατριχιάζω και μόνο που το σκέφτομαι.
Ήταν απίθανο.
"Πιάστε με, αν μπορείτε;" Μάντεψε, καριόλη. Μόλις σε έπιασαν.
Νομίζω ότι είδα τον κύριο Μαγκνότα να χαμογελάει,
σαν να απολάμβανε όλη την προσοχή που λάμβανε.
Σαν να έλεγε...
"Νομίζω ότι πέτυχα ό, τι ήθελα...
φήμη".
Ήταν απίστευτο. Κανονικό τσίρκο. Ένα μιντιακό τσίρκο.
Μου θύμισε τον Ο. Τζ. Σίμπσον.
Ο Λούκα Ρόκο Μαγκνότα, στόχος διεθνούς ανθρωποκυνηγητού
από όταν έφυγε την περασμένη βδομάδα, συνελήφθη
- σε ίντερνετ καφέ. - ...θα αντιμετωπίσει τη δικαιοσύνη.
Θα παρουσιαστεί ενώπιον δικαστή αύριο.
Πρέπει να θυμάστε
ότι ο τύπος δεν είναι χαζός.
Είναι παιχνίδι για εκείνον.
Σκόπιμα μας παραπλανούσε επί σχεδόν δύο χρόνια,
οπότε, φυσικά όλοι σκεφτόμασταν ότι αυτό δεν ήταν το τέλος.
Ήταν τρομακτικό γιατί δεν ξέραμε τι γίνεται.
Ήταν υπερβολή.
Γιατί χρειάζονται τόσοι άνθρωποι για να μεταφερθεί ο γιος μου;
Είναι...
ένα νέο παιδί.
Τότε τους είδα να βγάζουν τον γιο μου,
και φαινόταν μπερδεμένος και φοβισμένος.
Τι περνούσε από το μυαλό του;
Φοβόταν...
τον Μάνι;
Γεια σου, Λούκα.
Πώς είσαι;
Πώς κοιμήθηκες χθες;
Τον κοιτάω. Εκείνος δεν με κοιτάει.
Κοιτάει κυρίως προς τα κάτω, προς το τραπέζι.
Κοίτα με.
Νιώθω ότι δεν με ακούς, αν δεν με κοιτάς.
Είναι πολύ ήσυχος, πολύ σιωπηλός.
Με ντρέπεσαι ή...;
Όμως ξέραμε ότι ήταν εκείνος που είχε διαπράξει αυτόν τον φρικτό φόνο.
Δεν θέλαμε να το μάθουμε. Το ξέραμε.
Θέλαμε να μάθουμε το γιατί.
Γιατί συνέβη;
Θέλω μόνο την αλήθεια.
Εντάξει, Λούκα, άκου.
Δεν θα μιλήσω για την υπόθεση.
Ό, τι έγινε στο παρελθόν δεν αλλάζει,
κατάλαβες;
Ο λόγος που είσαι εδώ είναι γιατί κάτι πήγε στραβά.
Θέλω να μείνω σιωπηλός για τα πάντα.
Δεν θέλω να πω τίποτα για τίποτα.
Επειδή φοβάσαι ή...;
Θέλω να μείνω σιωπηλός.
Εντάξει, Λούκα.
Σήμερα είναι ίσως η πιο σημαντική μέρα της ζωής σου.
Εντάξει; Πολλά συνέβησαν από τα τέλη Μαΐου ως σήμερα.
Εντάξει, Λούκα; Δεν θέλουμε να μάθουμε αν το έκανες.
- Γίνεται... - Άκου.
- Άκου με... - Μπορώ να έχω ένα πουλόβερ
- ή κάτι; Κρυώνω. - Πουλόβερ; Έχεις κανένα μαζί σου;
Μια κουβέρτα; Κάτι; Κρυώνω.
Εντάξει, κρυώνεις. Θα το φροντίσουμε.
Έβλεπα την ανάκριση
από άλλο δωμάτιο.
Και σκέφτηκα
"Είναι πολύ μικρόσωμος.
Πολύ μικροκαμωμένος και... εύθραυστος.
Και πολύ ευγενικός".
Δεν μπορώ να πω ότι τον φοβόμουν.
Έμοιαζε ευάλωτος.
Είναι σαν κουτάβι.
Δεν μοιάζει με δολοφόνο.
Λούκα, σίγουρα θα είσαι φορτισμένος.
Είναι φυσικό. Ξέρω ότι έκλαιγες στο αεροπλάνο,
οπότε κάτι μέσα σου λειτουργεί.
Δεν είσαι μηχανή.
Δεν φαίνεσαι κακός.
Είσαι πολύ ευγενικός.
Καταλαβαίνεις τι θέλω να πω;
Ενίοτε στη ζωή,
τα πράγματα δεν πάνε ακριβώς όπως σχεδιάσαμε.
Η ζωή είναι γεμάτη απάτες.
Μπορώ να έχω ένα τσιγάρο;
- Τσιγάρο; - Παρακαλώ;
Ευχαριστώ.
Σήμερα δεν θέλουμε να μάθουμε αν έκανες κακό στον Τζουν Λιν.
Τα ξέρουμε αυτά. Έχουμε αποδείξεις. Δεν είναι πρόβλημα.
Το σημαντικό για μένα τώρα,
αυτήν τη στιγμή, είναι η οικογένεια.
Μια φωτογραφία που μπόρεσα να βρω.
Κοίτα.
Η οικογένεια θέλει μια εξήγηση.
Τι συμβαίνει;
Δεν τη θέλω.
Δεν τη θέλεις;
Αυτό που ήθελες να πετύχεις, Λούκα, το κατάφερες.
Έγινε.
Όλοι ξέρουν τον Λούκα Μαγκνότα.
Καταλαβαίνεις;
Θα υπάρχει λόγος που συνέβη αυτό.
Ίσως, δεν ξέρω...
Ίσως έγινε κάτι και σε ώθησε να κάνεις ό, τι έκανες.
Μόνο εσύ μπορείς να το εξηγήσεις.
Λούκα;
Φοβάσαι ή...;
Πώς νιώθεις τώρα μέσα σου; Ανησυχείς για κάτι;
Ποιος είναι ο πιο μεγάλος σου φόβος τώρα;
- Κάτι θα νιώθεις. Καταλαβαίνεις... - Νιώθω κουρασμένος.
Ναι, κατανοητό αυτό. Είναι κατανοητό.
Δώσε μου λίγα λεπτά.
Είναι κάποιος εκεί;
Παρακαλώ;
Μπορεί κάποιος να με βοηθήσει;
Χρειάζομαι βοήθεια.
Ο ρόλος μου στην υπόθεση Μαγκνότα ήταν,
με αίτημα της υπεράσπισης,
να διεξάγω μια ψυχιατρική αξιολόγηση του κου Μαγκνότα...
για να βοηθήσω το δικαστήριο να κρίνει
αν μπορεί να θεωρηθεί υπεύθυνος για τα εγκλήματά του.
Νωρίς στις συζητήσεις μας ο κύριος Μαγκνότα μού είπε
ότι δεν το είχε κάνει μόνος
κι ότι εμπλεκόταν και άλλο άτομο,
κάποιος που λεγόταν Μάνι.
Ήταν εμφανές ότι ο κύριος Μαγκνότα φοβόταν πολύ αυτό το άτομο,
κι ότι ο Μάνι είχε υποκινήσει τον κο Μαγκνότα να σκοτώσει τον κο Λιν.
Είναι πιστευτό;
Με κοροϊδεύει;
Αυτόν τον Μάνι
τον έχει εφεύρει για να δικαιολογήσει τη συμπεριφορά του;
ΨΥΧΙΑΤΡΙΚΗ ΑΞΙΟΛΟΓΗΣΗ
ΣΧΕΤΙΚΟ ΙΣΤΟΡΙΚΟ ΕΡΓΑΣΙΑ ΣΤΗ ΒΙΟΜΗΧΑΝΙΑ ΣΕΞ
Έψαξα το ιστορικό του και είδα ότι είχε παραπονεθεί
σε πολλούς άλλους ανθρώπους
πολλά χρόνια πριν ότι αυτός ο Μάνι
υπήρχε στ' αλήθεια και τον κακοποιούσε.
Μίλησα με μέλη της οικογένειας.
Πήρα δικηγόρους με τους οποίους είχε επαφές στο παρελθόν.
Πολλοί από αυτούς μου είπαν
ότι ο κύριος Μαγκνότα μιλούσε για αυτό το άτομο, τον Μάνι,
πολλά χρόνια νωρίτερα.
ΑΡΧΙΚΑ ΠΕΛΑΤΗΣ ΑΡΧΙΣΕ ΝΑ ΓΙΝΕΤΑΙ ΑΓΡΙΟΣ
Ξαφνικά αυτό το έκανε να μοιάζει αληθινό.
Ο ΜΑΝΙ ΕΠΕΜΕΝΕ ΝΑ ΚΑΝΕΙ ΤΟ ΒΙΝΤΕΟ
Αυτός ο Μάνι ίσως ήταν υπαρκτό πρόσωπο.
ΗΤΑΝ ΤΡΟΜΑΓΜΕΝΟΣ ΕΚΛΑΨΕ,
Ο ΜΑΝΙ ΑΓΡΙΕΨΕ "ΚΑΝ' ΤΟ, ΓΑΜΩΤΟ".
Πήγα στο κέντρο κράτησης του Μόντρεαλ
για να δω επιτέλους τον γιο μου.
Τον έφεραν στην πόρτα, η πόρτα έκλεισε,
και απελπίστηκα.
"Να τος", σκέφτηκα.
Ήθελα να τον αγκαλιάσω.
Σήκωσα τα χέρια μου, τα ακούμπησε κι εκείνος στο τζάμι.
Και είπα, "Σ' αγαπώ πολύ".
"Κι εγώ", είπε.
Σας είπε ο Λούκα τι έγινε τη βραδιά του φόνου;
Ναι.
Μου είπε ότι γνώρισε τον Τζουν Λιν στο Craigslist.
Βρέθηκαν για περιστασιακό σεξ.
Της μιας βραδιάς, ξέρετε.
Αλλά ο Μάνι ήξερε ότι θα συναντούσε κάποιον εκείνο το βράδυ
και το ήθελε σε βίντεο.
Ο Λούκα είχε αναστολές και δεν ήθελε.
Αλλά ο Τζουν Λιν συμφώνησε
"Δεν είναι τίποτα σπουδαίο. Θα βιντεοσκοπήσουμε το σεξ.
Κάνουμε απλώς σεξ".
Τότε, για αυτό που έγινε μετά,
ο γιος μου κι εγώ ποτέ δεν μιλήσαμε...
για το ίδιο το γεγονός...
και πώς έγινε ο φόνος,
αλλά μου είπαν ότι...
τον κατεύθυνε ο Μάνι.
Ο Μάνι ήταν έξω απ' το διαμέρισμα σε ένα μαύρο SUV και τους έβλεπε.
Ο Μάνι τηλεφωνούσε επανειλημμένα και του έδινε διαταγές.
"Πρέπει να κάνεις ό, τι σου λέω.
Ξέρεις τι μπορώ να σου κάνω".
Ο γιος μου...
έκανε ό, τι του είπε.
Και τότε το βίντεο του φόνου
περνάει στα χέρια του Μάνι,
κι αυτός το ανεβάζει.
Αυτό σίγουρα οργανώθηκε από τον Εμάνουελ Μάνι Λόπεζ.
Η δίκη του Λούκα Μαγκνότα για φόνο πρώτου βαθμού αρχίζει σήμερα.
Ο 32χρονος δήλωσε αθώος
για τον φόνο και τον διαμελισμό του Κινέζου φοιτητή.
Η ομάδα μας έβλεπε την υπόθεση να εξελίσσεται.
Και ανακαλύψαμε ότι τον εξέτασε ψυχίατρος.
Η υπεράσπιση του Λούκα Μαγκνότα ελπίζει το προβληματικό παρελθόν του
να αντικρούσει την απεικόνισή του από τον κατήγορο ως στυγνό δολοφόνο.
Αρχίσαμε να αναρωτιόμαστε αν θα τη γλίτωνε ο Λούκα.
Ο Λούκα τώρα λέει "Δεν φταίω εγώ.
Εγώ είμαι θύμα.
Με χειραγωγούσε αυτός ο άγνωστος Μάνι".
Ακούστε ποιος είναι ο Μάνι.
Ο Λούκα, από την αρχή,
είχε μια λίστα με ψευδώνυμα που του άρεσε να χρησιμοποιεί.
Βλάντιμιρ Ρόμανοφ,
Μπέβερλι Κεντ, Άρτεμις Γιανγκ.
ΨΕΥΤΙΚΟ ΟΝΟΜΑ ΣΤΟ ΔΙΑΒΑΤΗΡΙΟ
Και Κερκ Τραμέλ.
Συνήθως όταν χρησιμοποιεί ψευδώνυμο για να γράψει κάτι, αυτό είναι σημαντικό
επειδή σημαίνει κάτι παραπάνω.
Κάποιο μέλος της ομάδας έψαξε το Κ. Τραμέλ.
Και, φυσικά,
η ηρωίδα που υποδύθηκε η Σάρον Στόουν
στην ταινία Βασικό Ένστικτο λέγεται Κάθριν Τραμέλ.
Κ. Τραμέλ.
Το Βασικό Ένστικτο ήταν ταινία απ' τις αρχές της δεκαετίας του '90
με τη Σάρον Στόουν
και τον Μάικλ Ντάγκλας.
Έτσι, σκεφτήκαμε
"Ας δούμε την ταινία μήπως υπάρχουν κι άλλα στοιχεία".
ΑΓΟΡΑ ΕΝΟΙΚΙΑΣΗ
Δεσποινίς Τραμέλ;
Αρχίζεις να βλέπεις
και τι βλέπεις;
Βλέπεις μια γυναίκα να καβαλάει ένα γυμνό σώμα σ' ένα κρεβάτι.
Η Κάθριν Τραμέλ είναι επάνω στον φίλο της,
τον καβαλάει...
Τα χέρια του είναι δεμένα στο προσκέφαλο,
κι από πάνω του...
είναι ένα παράθυρο βιτρό.
Στο κέντρο του πλάνου.
Θυμάμαι να σκέφτομαι
"Θεέ μου,
είναι ίδιο με το βίντεο του φόνου".
Ο Λούκα καβαλάει τον τύπο στο κρεβάτι.
Του δένει τα χέρια με λευκό κορδόνι και από πάνω του...
...η αφίσα του Καζαμπλάνκα στο κέντρο,
όπως το παράθυρο βιτρό.
Και τότε, ακριβώς όπως ο Λούκα,
η Κάθριν Τραμέλ σκοτώνει τον εραστή της με παγοκόφτη.
Ο Λούκα αποτίει φόρο τιμής στο Βασικό Ένστικτο.
Αυτό το παλιό μπρελόκ. Αφίσα από το Βασικό Ένστικτο.
Του άρεσε το Βασικό Ένστικτο.
Του άρεσαν όλα τα είδη ταινιών.
- Πώς δολοφονήθηκε; - Με παγοκόφτη.
Το κατσαβίδι ήταν βαμμένο.
Τροποποιημένο ώστε να μοιάζει με παγοκόφτη.
Στο e-mail που εστάλη στον Άλεξ Γουέστ της εφημερίδας The Sun,
υπάρχει μια συγκεκριμένη γραμμή
που είναι σχεδόν ίδια με ατάκα της Σάρον Στόουν.
Ο φόνος δεν είναι σαν το κάπνισμα.
Μπορείς να το κόψεις.
ΜΠΟΡΕΙΣ ΝΑ ΤΟ ΚΟΨΕΙΣ
Μπορώ να έχω ένα τσιγάρο;
Ο χαρακτήρας της Σάρον Στόουν είχε έναν βίαιο πρώην
που λεγόταν...
Κάθριν Τραμέλ...
πρώην μνηστή του Μάνουελ Βάσκεζ.
Εις υγείαν. Οι φίλοι με λένε Κάθριν.
Ο Μάνι Βάσκεζ πώς σε έλεγε;
- Ο Μάνι Βάσκεζ; - Ο Μάνι Βάσκεζ.
- Ο Μάνι Βάσκεζ.
- Ο Μάνι Βάσκεζ; - Ο Μάνι Βάσκεζ.
Μάνι.
Όλα είναι μαλακίες.
Ο Μάνι είναι το ψεύτικο άλλοθι του Λούκα.
Είναι απλώς μια δικαιολογία,
χρησιμοποιεί χρόνια αυτό το άλλοθι.
Τι απάτη!
Ο Λούκα ζει σε έναν κόσμο όπου ποπ κουλτούρα και φήμη είναι το παν.
Όταν είδα την ταινία,
για μια στιγμή τρελάθηκα.
Θυμήθηκε τι είχε πει
"Σου έχουν πει ότι μοιάζεις με τον Μάικλ Ντάγκλας;"
Τώρα όλα έβγαζαν νόημα.
Έπαιζε σε ταινία.
Και ήταν ο σταρ αυτής της ταινίας.
Και ήθελε να είναι ο σταρ του κόσμου.
Τα τηλεφωνικά αρχεία έδειξαν ότι εκείνο το βράδυ
ο κύριος Μαγκνότα ούτε δέχθηκε ούτε έκανε κάποιο τηλεφώνημα.
Τίποτα.
Τίποτα στις αποδείξεις δεν αποκάλυπτε την ύπαρξη κάποιου Μάνι.
Ακόμα σοκάρομαι όταν σκέφτομαι ότι άρχισε να κατασκευάζει
μια πιθανή άμυνα ενάμιση χρόνο πριν από τον πραγματικό φόνο
που σχεδίαζε.
Το γεγονός ότι ακολούθησε
αυτό το περίτεχνο σχέδιο είναι...
απολύτως ψυχωτικό και ιδιοφυές συγχρόνως.
ΟΙ ΑΡΧΕΣ ΔΕΝ ΒΡΗΚΑΝ ΑΠΟΔΕΙΞΕΙΣ
ΓΙΑ ΤΗΝ ΥΠΑΡΞΗ ΤΟΥ ΜΑΝΙ ΛΟΠΕΖ ΟΠΩΣ ΤΟΝ ΠΕΡΙΕΓΡΑΨΕ Ο ΜΑΓΚΝΟΤΑ
ΣΤΗ ΔΙΚΗ, Ο ΚΑΤΗΓΟΡΟΣ ΕΠΙΧΕΙΡΗΜΑΤΟΛΟΓΗΣΕ ΟΤΙ Ο ΛΟΥΚΑ ΜΑΓΚΝΟΤΑ
ΗΤΑΝ ΑΠΟΚΛΕΙΣΤΙΚΑ ΥΠΕΥΘΥΝΟΣ ΓΙΑ ΤΟΝ ΦΟΝΟ ΤΟΥ ΤΖΟΥΝ ΛΙΝ
ΤΟΝ ΔΕΚΕΜΒΡΙΟ 2014 Ο ΛΟΥΚΑ ΜΑΓΚΝΟΤΑ ΚΡΙΘΗΚΕ ΕΝΟΧΟΣ ΓΙΑ ΦΟΝΟ ΠΡΩΤΟΥ ΒΑΘΜΟΥ
ΚΑΤΑΔΙΚΑΣΤΗΚΕ ΣΕ ΙΣΟΒΙΑ ΚΑΘΕΙΡΞΗ
Αρχικά από το Τορόντο...
Όλος ο κόσμος ξέρει πώς είναι.
Πάρτε τις πιο φρικτές λεπτομέρειες.
Εξελίξτε τις κι άλλο και θα έχετε αυτήν την υπόθεση.
Το λυπηρό είναι ότι όλοι μιλούν για τον Λούκα Μαγκνότα,
αλλά κανείς δεν θυμάται τον Τζουν Λιν.
Δεν είναι καθόλου δίκαιο για τον φίλο μου.
Δεν του αξίζει.
Ο Λούκα Μαγκνότα δεν σκότωσε μόνο τον άνθρωπο...
αλλά διέλυσε και την ελπίδα ολόκληρης της οικογένειας.
Ο κόσμος δεν καταλαβαίνει. Στην κινεζική κουλτούρα, ο γιος φέρει...
την ευθύνη να φροντίσει...
τους γονείς όταν γεράσουν.
Τώρα αυτό χάθηκε.
Και δεν είναι δίκαιο.
Έλα μέσα.
Το πιο τρελό πράγμα είναι ότι,
μετά από όλα όσο είχαμε περάσει μαζί,
δεν γνώρισα τον Τζον Γκριν από κοντά,
παρά μόνο μετά τη δίκη.
Αγκάλιασέ με.
Πώς είσαι;
- Πώς πάει; - Αρκετά καλά.
- Εσύ; - Καλά.
Χάλια το Βέγκας.
Έχει πολλή ζέστη.
Νόμιζα ότι θα ήταν για ένα διήμερο.
Σκέφτηκα "Θα μπω στην ομάδα,
να ξεχάσω τον χωρισμό μου".
Δεν φαντάστηκα ποτέ
ότι θα το κάναμε αυτό επί 18 μήνες.
Δεν θα το ξεχάσω ποτέ.
Κάθε φορά που μου εμφανίζεται στο Facebook το κοινοποιώ.
Εγώ... Χαίρομαι που το περάσαμε μαζί.
- Ναι. - Ίσως να τα παρατούσα χωρίς εσένα.
- Μπορεί. - Είμαι σίγουρος.
- Κι εσύ το ίδιο. - Μπα, δεν ξέρω για αυτό.
- Όχι, σοβαρά. - Όχι.
Εγώ... Κάτι ακόμα που...
Ένα πράγμα που με ενοχλεί ακόμα από τότε
κι ενίοτε με κρατά ξύπνια τα βράδια είναι...
Ήμασταν συνένοχοι στα εγκλήματα του Λούκα;
Θυμάσαι τι έγραψε ο Λούκα
στη σκηνή του φόνου στην ντουλάπα;
"Αν δεν σ' αρέσει το είδωλο, μην κοιτάς στον καθρέφτη. Δεν με νοιάζει".
Πάντα αναρωτιόμουν τι σήμαινε.
Όταν κοιτάμε στον καθρέφτη, νιώθουμε περήφανοι;
Ντρεπόμαστε για αυτό που έγινε;
Ίσως έκανα ακριβώς ό, τι ήθελε ο Λούκα.
Είμαστε πιόνια;
Μας χρησιμοποιεί για να τον βοηθήσουμε
να πει την ιστορία του;
Τι ρόλο παίξαμε;
ΔΗΜΟΣΙΕΥΣΗ ΚΟΙΝΟΠΟΙΗΣΗ
Πριν συμφωνήσουμε για το ντοκιμαντέρ
αναρωτηθήκαμε αν όντως το θέλαμε.
Θέλουμε να του δώσουμε κι άλλη δημοσιότητα;
Γεια, με λένε Λούκα.
Το επίθετό μου είναι Μαγκνότα.
Μ-Α-Γ-Κ-Ν-Ο-Τ-Α.
ΣΙΧΑΜΕΝΟ ΝΑ ΚΑΕΙΣ! ΤΕΡΑΣ!
Ταΐσαμε τον ναρκισσισμό του σε βαθμό που έπρεπε να συνεχίσει;
Τόσο ώστε να κάνει ό, τι έκανε;
Ταΐσαμε το τέρας ή το δημιουργήσαμε;
Κι εσύ,
που βλέπεις ένα ολόκληρο ντοκιμαντέρ για τον Λούκα Μαγκνότα,
είσαι συνένοχος;
ΤΕΡΜΑΤΙΣΜΟΣ
Ίσως ήρθε η ώρα...
να σβήσουμε το μηχάνημα.
Υποτιτλισμός: Μαριάννα Κοτζιά